CELEX: 62015TN0549
Language: fi
Date: 2015-09-22 00:00:00
Title: Asia T-549/15: Kanne 22.9.2015 – Guiral Broto v. SMHV – Gastro & Soul (Cafe Del Sol)

16.11.2015   
            
            
               FI
            
            
               Euroopan unionin virallinen lehti
            
            
               C 381/52
            
         Kanne 22.9.2015 – Guiral Broto v. SMHV – Gastro & Soul (Cafe Del Sol)
   (Asia T-549/15)
   (2015/C 381/63)
   Oikeudenkäyntikieli: espanja
   
      Asianosaiset ja muut osapuolet
   
   
      Kantaja: Ramón Guiral Broto (Marbella, Espanja) (edustaja: asianajaja J. de Castro Hermida)
   
      Vastaaja: Sisämarkkinoiden harmonisointivirasto (tavaramerkit ja mallit) (SMHV)
   
      Muu osapuoli valituslautakunnassa: Gastro & Soul GmbH (Hildesheim, Saksa)
   
      Menettely SMHV:ssa
   
   
      Hakija: Muu osapuoli valituslautakunnassa
   
      Riidanalainen tavaramerkki: Yhteisön tavaramerkiksi rekisteröity kuviomerkki, joka sisältää sanaosat ”CAFE DEL SOL” – Rekisteröintihakemus nro 6 104 608
   
      SMHV:ssa käyty menettely: Väitemenettely
   
      Riidanalainen päätös: SMHV:n viidennen valituslautakunnan 16.7.2015 asiassa R 1888/2014-5 tekemä päätös
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa riidanalaisen päätöksen ja toteaa, että etusijalla olevaan tavaramerkkiin, jonka haltija väitteen tekijä Ramón Guiral Broto on, eli kansainvälisen nimikkeistön luokan 42 osalta rekisteröityyn espanjalaiseen tavaramerkkiin nro 2348110 perustuva väite voidaan ottaa tutkittavaksi
            
         
               —
            
            
               otettuaan kyseisen väitteen tutkittavaksi vahvistaa väiteosaston päätöksen siten, että se hylkää hakemuksen, joka koskee yhteisön tavaramerkin nro 006104608 CAFE DEL SOL rekisteröintiä kansainvälisen nimikkeistön luokkaan 43 kuuluvia ”ruokien ja juomien, tilapäismajoituksen ja pitopalveluiden tarjoamista koskevia palveluita” varten ja jonka on esittänyt saksalainen kaupallinen yhteisö Gastro & Soul GmbH, tai – jos unionin yleisellä tuomioistuimella ei ole tähän toimivaltaa – palauttaa asian sisämarkkinoiden harmonisointiviraston valituslautakuntaan ja määrää, että väite on otettava tutkittavaksi
            
         
               —
            
            
               hyväksyy todisteiden osalta hallinnollisessa menettelyssä esitettyjen todisteiden lisäksi tämän kanteen liitteenä olevat asiakirjat, jotka on numeroitu yhdestä neljään, sellaisina kuin ne on yksilöity kanteen liitteenä olevien asiakirjojen luettelossa.
            
         
      Kanneperusteet
   
   Oikeudelliset perusteet ja pääasialliset perustelut ovat samat kuin ne, joihin on vedottu asiassa T-548/15.